กินยาคุมแล้วปจด มากระปริบกระปรอย มาไม่มาก ท้องมั้ยคะ
สวัสดีค่ะ ในกรณีนี้ อาจเป็นผลข้างเคึยงจากยาคุมกำเนิดการมีเลือดออกทางช่องคลอดนั้น แบ่งได้เป็น1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย มักค่อยๆดีขึ้นได้เอง ไม่ต้องรักษา2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นดังนั้นแนะนำสังเกตอาการและลักษณะของเลือดที่ออกว่ามากน้อยเพียงใดและอาจซื้อชุดตรวจการตั้งครรภ์มาตรวจเองเบื้องต้น หากเลือดออกมากอย่างผิดปกติ ควรรีบไปพบสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะ หากมีการตั้งครรภ์เลือดที่ออกมาน่าจะบ่งบอกถึงการตั้งครรภ์ที่ไม่ปกติการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน และรีบไปพบแพทย์เพื่อหาสาเหตุ